Opdateret 14. december klokken 06:32 - Manden er fundet af politiet og har det efter omstændighederne godt. Tirsdag aften efterlyser Nordjyllands Politi en 83-årig mand, der ikke er kommet hjem som planlagt. - Manden har formentlig noget begyndende Altheimerz og før givet udtryk for at være utryg i mørket. Det oplyser vagtchef ved Nordjyllands Politi, Torben Larsen, til TV2 Nord. - Manden havde kørt sin kone ind til byen omkring kl. 17 for selv at køre hjem umiddelbart derefter. Da konen kommer hjem med bussen hen på aftenen, opdager hun, at han ikke er kommet hjem. - Han havde ingen andre ærinder efter at have afleveret sin kone. Anmeldelsen modtog Nordjyllands Politi tirsdag kl. 20.40, hvorefter de igangsatte en eftersøgning. Den 83-årige mand er sidst set køre nordpå gennem Limfjordstunnelen tirsdag kl. 17. En rute, som man, siden mandens forsvinden, har kørt ruten igennem og ledt omkring, men det har ingen spor givet. Politiet er derfor ikke efterladt med mange spor, hvorfor de efterspørger hjælp. Han er kørende i en metalgrå Suzuki SX4. Har du set køretøjet bedes du ringe 1-1-4.

Referat:
Manden har før givet udtryk for at være utryg i mørke.